James Simon Wallis Hunt, bolj znan kot James Hunt, je pokojni dirkač Formule 1, svetovni prvak v sezoni 1976, ko je v svoji prvi sezoni za McLaren z odličnim zaključkom (pet zmag od šestih na zadnjih devetih dirkah) le za točko premagal dirkača Ferrarija, Nikija Laudo. Pred zanjo dirko za Veliko nagrado Japonske je imel Lauda prednost, toda v zelo slabih vremenskih pogojih Lauda ni želel tvegati še ene nesreče (na Veliki nagradi Nemčije je doživel hudo nesrečo zaradi katere je izpustil dve dirki, lahko pa bi se končalo se precej huje) in že v prvem krogu parkiral v boksih ter tako oddal naslov Huntu brez boja. Po njegovem rivalstvu z Laudo v tej sezoni je bil posnet film "Dirka življenja" iz leta 2013.